Source: https://aka.gl/kl-GL/Hoeringer/Skatteraad/Skatteraadets-forretningsorden
Timestamp: 2019-02-23 10:48:22+00:00

Document:
Akileraarusiinernik aalajangiisartut suleriaasiat - Akileraartarnermut Aqutsisoqarfik
Tusarniaanerit/Akiler. aalajangiisartut /
Akileraarusiinernik aalajangiisartut /
Akileraarusiinernik aalajangiisartut suleriaasiat
§ 2. Aalajangiisartunut ilaasortaq ataatsimeeqataasinnaanngikkaangat, ilaasortap ataatsimeeqataasinnaanngitsup siulittaasoq tamanna pillugu ilisimatissavaa. Siulittaasup aalajangissavaa sinniisussaq aggersarneqassanersoq. Ilaasortap ataatsimeeqataasinnaanngitsup piumasarippagu sinniisussaq aggersarneqassaaq. Sinniisussaq aamma aggersarneqassaaq ilaasortaq sivikinnerpaamik qaammatit sisamat peqanngissatillugu.
Aalajangiisartunutilaasortaq ataatsimeeqataasinnaanngikkaangat, ilaasortap ataatsimeeqataasinnaanngitsup siulittaasoq tamanna pillugu ilisimatissavaa. Siulittaasup aalajangissavaa sinniisussaq aggersarneqassanersoq. Ilaasortap ataatsimeeqataasinnaanngitsup piumasarippagu sinniisussaq aggersarneqassaaq. Sinniisussaq aamma aggersarneqassaaq ilaasortaq sivikinnerpaamik qaammatit sisamat peqanngissatillugu. Ilaasortaq inissitsiterluni ataatsimiinnissami siullerpaami peqataasinnaanngippat, § 1 naapertorlugu sinniisussaq aggersarneqassaaq. Siulittaasup tullianut sinniisussatut aggersarneqartoq aalajangiisartut aalajangiinerini ilaasortaannartut peqataassaaq.
Akileraarusiinernik aalajangiisartunut naammagittaalliuut allakkatigoortoq tunngavilersugaasorlu nassiunneqassaaq. Naammagittaalliuummut allaqqaarnerit assilisalluunniit malinnaatinneqartariaqarput: 1) Aalajangiineq naammagittaalliuutigineqartoq. 2) suliap saqqummiunneqarneranik suliaqartoqarsimappat suliap saqqummiunneqarnera naammagittaalliuuteqartumut nassiunneqarsimasoq. 3) Allakkat naammagittaalliuuteqartup uppernarsaatitut atorniagai.
Suliap piareersarnera Akileraarusiinernik aalajangiisartut allattoqarfiata suliarissavaa. Allattoqarfiup akileraaruseriffik qinnuigissavaa suliami aalajangiinermut tunnga-viusut atorsimasat tunniuteqqullugit.
Akileraaruseriffiup naammagittaalliuummut atatillugu nalunaarutigippagu aalajangiineq akileraaruserinermik ingerlatsineq pillugu Inatsisartut inatsisaanni § 72 naapertorlugu naammagittaalliuummut tunngaviusoq suliareqqinneqarnissaanut pissutissaqarsinnaasoq, taava Akileraarusiinernik aalajangiisartut naammagittaalliuummik suliarinninniarnertik kinguartikkallarsinnaavaat. Akileraarusiinernik aalajangiisartut tamatumani akileraaruseriffiup suliamut tunngasumik nutaamik aalajangiinissaanut piffissaliisinnaapput. Akileraarusiinernik aalajangiisartut nammagittaalliuutip suliarineqarnera unitsikkallarniarlugu aalajangerpata naammagittaalliuuteqartoq suliamik unitsitsigallarneq pillugu allakkatigut ilisimatinneqassaaq.
Naammagittaalliuuteqartoq Akileraarusiinernik aalajangiisartunut oqaasiinnartigut oqaaseqaateqarnissaminik kissaateqarsimappat, naammagittaalliuuteqartoq sivikinnerpaamik ullunik 14-inik sioqqutsisumik aggersarneqassaaq, sivikinnerusumik piffissaqartitsinissaq naammagittaalliuuteqartumut isumaqatigiissutigineqarsimanngippat. Akileraarusiinernik aalajangiisartut aalajangersinnaavaat oqaasiinnartigut oqaaseqaateqarneq elektronikkimik atortorissaarutitigut attaveqaatit atorlugit ingerlanneqassasoq. Akileraarusiinernik aalajangiisartut qaqugu sumilu ataatsimiinnissaq aalajangissavaat. Akileraarusiinernik aalajangiisartut akileraaruseriffimmut sinniisuusunik ataatsimiinnissamut aggersaasinnaapput. Naammagittaalliuuteqartup oqaasii Akileraarusiinernik aalajangiisartut allattoqarfiata ataatsimiinnermi imaqarniliamut allassavai. Naammagittaalliuuteqartoq Akileraarusiinernik aalajangiisartut ataatsimiinnerinit imaqarniliap assilineqarneranik piumalluni qinnuteqarsinnaavoq.
Suliami tunngavissat pigineqalerneranni Akileraarusiinernik aalajangiisartut allattoqarfiata suliamut nassuiaat naammagittaalliuutip aalajangiivigineqarnissaanut tunngavilersukkamik siunnersuutitaqartillugu allaganngorlugu suliarissavaa.
Akileraarusiinernik aalajangiisartuni ilaasortaq tassungaluunniit sinniisussaq suliami Akileraarusiinernik aalajangiisartunit suliarineqartumi naammagittaalliuuteqartumut sinniisuusinnaanngilaq.
Akileraarusiinernik aalajangiisartut ataatsimiinnertik Nuummi akileraaruseriffimmi ingerlattassavaat. Siulittaasulli aalajangersinnaavaa ataatsimiinneq allami ingerlanneqassasoq. Akileraarusiinernik aalajangiisartut ataatsimiinneri ilaasortat najuunnerisigut ingerlanneqartassapput, siulittaasulli aalajangersinnaavaa ilaasortat ataasiakkaat oqarasuaatikkut imaluunniit atortorissaarutitigut attaveqaatit elektroniskiusut arlaat atorlugit ataatsimee-qataasinnaasut. Akileraarusiinernik aalajangiisartut qaqugukkut sumilu ataatsimiinnissaat siulittaasup aalajangertassavaa allatsilu ataatsimiigiaqqusisuusassalluni. Ataatsimiinnerit matoqqasuupput. Ataatsimiigiaqqusissut sapinngisamik ataatsimiinnissaq ullunik 30-nik sioqqullugu allakkatigut nassiunneqartassaaq. Suliassat ataatsimiinnermi oqaluuserineqartussat nalilerneqarnissaannut atortussat pisariaqartut pissarsiarineqartarnissaat pissutigalugu – ilaasortanut siusinnerusukkut takutinneqareersimanngippata – ataatsimiinnissaq kingusinnerpaamik ulluinnarnik marlunnik sioqqullugu allattoqarfimmi misissuataagassanngortinneqareersimassapput. Ilaasortat ikinnerpaamik pingajorarterutaasa piumasaqaatigippassuk, siuliittaasoq ullut 14-it qaangiutsinnagit ataatsimiigiaqqusissaaq.
Suliaq Akileraarusiinernik aalajangiisartut ataatsimiinnerini Akileraarusiinernik aalajangiisartut allattaanit imaluunniit allatsimit toqqagaasumit akileraaruseriffimmi sulisumit saqqummiunneqassaaq. Ataatsimiinnermi naammagittaalliuuteqartuusoq piumasaqaamminik tamatumunngalu tunngavilersuutiminik nassuiaanissamut periarfissaqartinneqassaaq. Allat Akileraarusiinernik aalajangiisartut ataatsimiinnerinut aggersarneqarsimasut ataatsimiinnermi oqaaseqarnissaminnut periarfissaqartinneqassapput. Suliap nassuiarneqarnerani aalajangiisartuni ilaasortat ataatsimiinnermi najuuttunut apeqquteqarsinnaapput.Akileraarusiinernik aalajangiisartut siulittaasuata imaluunniit taassuma najuutinnginnerani siulittaasup tulliata siulliup aappataaluunniit aalajangissavaa qaqugukkut suliami isumaqatigiinniarneq naammassisutut isigineqassanersoq. Ataatsimeeqataasulli tamarmik arlaataluunniit suliap oqaluuserineqarnera ingerlaqqissanersoq taasisitsissutigineqarnissaa piumasarisinnaavaat. Ilaasortap aamma piumasaqaatigisinnaavaa suliap ataasiarluni kinguartinneqarnissaa suliamilu allagaatit suliap suliareqqinnginnerani ilaasortamut piumasaqaateqartumut nassiunneqassasut.Aggersarneqarsimasut ataatsimiinneq qimappassuk, ataatsimiinnermi pisimasut tunngavigalugit siunersioqatigiinneq pissaaq. Siulittaasup taassumaluunniit peqannginnerani siulittaasup tulliata siulliup aappaataluunniit taasineqassappat apeqqut apeqqutilluunniit taasissutigineqartussat oqaatigissavai. Siulittaasup taassumaluunniit peqannginnerani siulittaasup tulliata siulliup aappaataluunniit suliaq allagarsornikkut suliareqqinneqarnissamut siunersioqatigiinnissamullu unitsikkallarneqassanersoq aalajangersinnaavaa.
Akileraarusiinernik aalajangiisartut aalajangiineri ataatsimiinnermit allattaavinnut na-lunaarsorneqassapput. Allattaavinni ersissapput ulloq ataatsimiiffiusoq, nalunaaqutaq ataatsimiinnerup aallartiffia naammassiffialu aammalu ataatsimiinnermi kikkut peqataanersut. Taamatuttaaq allattaavinni nalunaarsorneqassapput aalajangiisartuni aalajangiinerit suulluunniit nassaarilertorneqarsinnaannerannut tunngaviusussat naammattut. Taamaalilluni allattaavinni nalinginnaasumik nalunaarsorneqartassapput akileraartussaatitaasup aqqa, kommune akileraarfigisaa, CPR/IIN/SE/CVR-normut aammalu aningaasarsiat akileraaruteqaataasussat akileraaruseriffimmit amerlassusilikkat, allattoqarfiup inassutaa kiisalu Akileraarusiinernik aalajangiisartut pineqartumut tassunga amerlassusiliinerat. Naammagittaalliuut ataatsi-miinnerup ingerlanerani naammagittaalliuuteqartumit oqaasiinnakkut taamaatiinnarneqarpat, tamanna allattaavinni allanneqassaaq, takuuk § 17. Allattaavinnut aamma ilanngunneqartassapput oqaaseqaatit allattaavinnut ilanngunneqaqqullugit ilaasortamit piumasaqaatigineqartut. . Allattaaviit ataatsimiinnermi peqataasunit atsiorneqassapput kingusinnerpaamik tullianik ataatsimiinnerup naammassinerani. Ilaasortat taasisimanerminnut pissutsinullu allanut innersuussillutik allattaavinni atsiorumanngissinnaanngillat.
Ilaasortap suliami peqataasinnaaneranut nalorninartoqartillugu Akileraarusiinernik aalajangiisartut nalornissutigineqartoq pillugu aalajangiissapput. Ilaasortaq tamatumani pineqartoq aalajangiinermi peqataassanngilaq.
Naammagittaalliuuteqartoq oqaasiinnartigut allakkatigulluunniit Akileraarusiinernik aalajangiisartunut oqaasiinnartigut oqaaseqaateqarnissamik piumasaqaammik qaquguk-kulluunniit tunuartitsisinnaavoq.
Aalajangiineq ullulerneqarsimassaaq. Aalajangiineq tunngavilersugaassaaq, tamatu-mani aamma naammagittaalliuuteqartup pisimasut taakkartugaanut piumasaqaataanullu Akileraasusiinernik aalajangiisartut isummernerat, pisimasut taakkartorneqartut piumasaqaatilluunniit pingaaruteqanngitsutut suliallu aalajangiiffigineqarneranut pingaaruteqanngitsutut isigineqanngippata. Pissutsit immikkorluinnaq ittut atuutsillugit Akileraarusiinernik aalajangiisartut aalajangersinnaavaat, aningaasat tungaasigut naatsorsuinertaqanngitsumik taamaallaat naammagittaalliuutigineqartup aalajangiiffigineqarnissaani isummanik tunngaviusussanik aalajangiinerusumik. Tamatumalu kingornatigut Akileraarusiinernik aalajangiisartut inner-suussinerinut naapertuuttumik aalajangiineqarnissaa akileraaruseriffiup isumagissallugu. Naammagittaalliuut aalajangiinerup suliareqqinneqarnissaanik qinnuteqaammut itigartitsinermut tunngasuuppat, Akileraarusiinernik aalajangiisartullu isumaqarpata suliareqqiineqarsimasariaqaraluartoq, Akileraarusiinernik aalajangiisartut aalajangiinerminni akileraa-ruseriffik aalajangiinermik suliarinneqqinnissaanik suliassissavaa.
§ 19. Aalajangiineq siulittaasup taassumaluunniit peqannginnerani siulittaasup tulliata siulliup aappataluunniit oqaasertalersussavaa. Suliani ikinnerussuteqartut allatut isumaqarfigisaanni, aalajangiineq oqaasertalersorneqassaaq ilaasortat allat pisariaqartitsineq naapertorlugu isumasioqatiginerisigut. Taasinermut atatillugu aalajangiinerup suliarineqarnissaa pillugu allaanerusumik aalajangiineqarsinnaavoq.
Aalajangiineq siulittaasuptaassumaluunniit peqannginnerani siulittaasup tulliata siulliup aappataluunniit oqaasertalersussavaa. Suliani ikinnerussuteqartut allatut isumaqarfigisaanni, aalajangiineq oqaasertalersorneqassaaq ilaasortat allat pisariaqartitsineq naapertorlugu isumasioqatiginerisigut. Taasinermut atatillugu aalajangiinerup suliarineqarnissaa pillugu allaanerusumik aalajangiineqarsinnaavoq. Aalajangiinerup assilinera naammagittaalliuuteqartumut attuumassuteqartunullu allanut nassiunneqassaaq. Aalajangiinerup nassiunneqarneranut peqatigitillugu naammagittaalliuuteqartoq suliassiissutiginnissinnaasullu allat aalajangiinerup eqqartuussiveqarfimmut suliassiissutiginissaanut piffissaliussamik ilisimatinneqassapput.
Allattoqarfik Akileraarusiinernik aalajangiisartut sinnerlugit naammagittaalliuutini aningaasarsianik akileraaruteqaataasussanik amerlassusiliinermi appartitsisinnaavoq naammagittaalliuutigineqartoq tamakkiisumik isumaqatigineqartillugu. Suliat taamaattut pillugit allattorsimaffiit Akileraarusiinernik aalajangiisartut ataatsimiinnerisa arlaanni saqqummiunneqartassapput. Allattoqarfik Akileraarusiinernik aalajangiisartut sinnerlugit akileraarutit ilaannik pissutsinut naammagittaalliuutigineqartunut attuumassuteqartut tamakkiisumik ilaannakortumilluunniit akilerneqanngikkallarnissaannik nalunaaruteqarsinnaavoq, matumani pissutsit immikkut ittut atuutsillugit.
Inuit amerlanerit soqutigisaannut tunngasunik aalajangiinerit Akileraarusiinernik aalajangiisartut tamanut tusarliuttassavaat. Tamanut tusarliussinerni inuit aqqi inatsisitigulluunniit akisussaasunut paasissutissat, CPR/IIN/SE-normut imaluunniit CVR-normu paasissutis-sallu inunnut imaluunniit suliffeqarfinnut arlaannut atatinneqarsinnaasut, Akileraarusiinernik aalajangiisartut suliamut toqqorsivimmi normorititaat eqqaassanngikkaanni, piiarneqarsimas-sapput, imaluunniit kimulluunniit atasuunngitsumik taaguutinik taarserneqassallutik. Akileraarusiinernik aalajangiisartut naliliippata suliap kimut/kikkunnut/sumut atasuuneranik tamakkiisumik ersigunnaarsitsineqarsinnaanngitsoq, taava tamanut tusarliussineq pissanngilaq.
§ 24. Akileraarusiinernik aalajangiisartuni ilaasortat, tamatumani aamma siulittaasoq, sinniisussallu ilanngullugit, Inatsisartuni Naalakkersuisunilu il.il. ilaasortat aningaasarsiaqartitaanerat il.il. pillugit Inatsisartut inatsisaanni, inatsisartuni ilaasortaanngitsut ataatsimiititaliani, aalajangiisartutut ataatsimiititaliani, sinniisoqarfinni taamaaqataanilu peqataanerinut tunngatillugu malittarisassat malillugit aningaasarsiaqartinneqassapput.
Akileraarusiinernik aalajangiisartut ataatsimiinnissaat
Tunngaviusumik aalajangiunnneqartut
Akeqanngitsumik biileqartitaaneq
Akileraarusiinernik aalajangiisartuni ilaasortat

References: § 2
 § 1
 § 72
 § 17

§ 19

§ 24